Na osnovu člana 38 stav 1 tačka 2 Zakona o lokalnoj samoupravi ("Službeni list CG", br. 2/18, 34/19, 38/20, 50/22, 84/22), člana 53 stav 1 tačka 2 Statuta opštine Tuzi ("Službeni list CG - opštinski propisi", broj 24/19, 05/20, 51/22, 55/22), a u vezi sa članom 19 stav 2 Zakona o vaspitanju i obrazovanju djece sa posebnim obrazovnim potrebama („Sl.list RCG“, br. 80/04, „Sl.list CG“, br. 45/10, 47/17, 145/21), Skupština Opštine Tuzi, na sjednici održanoj 28.12.2023. godine donosi:

**ODLUKU**

**O NAČINU UTVRĐIVANJA VISINE NAKNADE ZA RAD U KOMISIJI ZA USMJERAVANJE DJECE SA POSEBNIM OBRAZOVNIM POTREBAMA**

**Član 1**

Ovom odlukom uređuje se visna nakande i način isplate Komisije usmjeravanja djece sa posebnim obrazovnim potrebama u Opštini Tuzi po postupku propisanom Zakona o vaspitanju i obrazovanju djece sa posebnim obrazovnim potrebama („Sl.list RCG“, br. 80/04, „Sl.list CG“, br. 45/10, 47/17, 145/21) i Pravilnikom o načinu, uslovima i postupku za usmjeravanje djece sa posebnim obrazovnim potrebama („Sl. list CG“, br. 57/11 i 60/19).

**Član2**

Komisiju čine: pedijatar i ljekari odgovarajuće specijalnosti, psiholog, pedagog, defektolog odgovarajuće specijalnosti i socijalni radnik.

Komisiju obrazuje starješina organa lokalne uprave nadležan za poslove prosvjete, u skladu sa zakonom.

Komisija se obrazuje na period od četiri godine.

**Član 3**

Aktom o obrazovanju Komisije može se odrediti tehničko lice koje će obavljati administrativno-tehničke poslove za potrebe Radnog tijela (u daljem tekstu: sekretar/ka Komisije).

Akt o obrazovanju Komisije obavezno sadrži sljedeće podatke: ime i prezime predsjednika i članova Komisije, naziv organa/službe u kojem je član Komisije zaposlen, ime i prezime sekretara/ke Komisije, poslove i zadatke Komisije, rok za izvršavanje poslova i zadataka, obavezu da Komisija dostavi izvještaj o obavljenim poslovima i zadacima i pravo na naknadu za rad u Komisiji.

**Član 4**

Uslove za rad Komisije, odnosno administrativno – tehničke poslove koji prethode održavanju sjednica Komisije obavljaće organ koji je Komisiju obrazovao.

**Član 5**

Predsjednik i članovi Komisije iz člana 1 ove odluke i sekretar/ka Komisije imaju pravo na naknadu za rad u Komisiji.

Visina naknade za rad u Komisiji utvrđuje se po riješenom predmetu, i to:

* predsjedniku/ci Komisije 100,00 eura po predmetu,
* članovima Komisije po 60,00eura po predmetu,
* sekretaru/ki Komisije 60,00eura po predmetu,
* za doktore/ice određene specijalnosti i defektologe/nje odgovarajuće specijalnosti, koji se dodatno angažuju u skladu sa posebnim obrazovnim potrebama djeteta 60,00eura po predmetu.

Pravo na naknadu može se ostvariti samo ako je sačinjen i dostavljen izvještaj o obavljenim poslovima i zadacima Komisije, koji je prihvaćen od strane starješine organa koji je Komisiju obrazovao.

Naknade se mogu isplatiti, uz saglasnost predsjednika opštine, po prethodno pribavljenoj potvrdi o raspoloživim sredstvima od strane nadležnog organa lokalne uprave za poslove finansija.

**Član 6**

Sredstva za rad Komisije obezbjeđuju se u Budžetu opštine Tuzi.

**Član 7**

Ova odluka stupa na snagu danom donošenja a objaviće se u "Službenom listu Crne Gore – Opštinski propisi".

Broj: 02-016/23-8557/1

Tuzi, 28.12.2023. godine

**SKUPŠTINA OPŠTINE TUZI**

**PREDSJEDNIK,**

**Fadil Kajoshaj**